**ПРЕЗЕНТАЦИЯ:** https://drive.google.com/file/d/1mjFVtGYyApxMvk3thbe4flxHtc1GiU5z/view?usp=sharing

**Урок выяўленчага мастацтва , 4 клас**

Настаўнік пачатковых класаў

Сарока Ганна Іосіфаўна

ДУА “Квасоўская сярэдняя школа”,

Гродзенскага раёна, Гродзенскай вобласці

**Тэма: “Асноўныя прапорцыі частак цела чалавека і жывёл”**

**Тэма практычнай работы:** **«Я з сабакам на прагулцы”**

Мэта: навучыць перадаваць у малюнку характэрныя асаблівасці будовы чалавека і жывел

Задачы:

- актуалізацыя ведаў аб канструктыўнай аснове будовы цела чалавека і розных відаў жывёл;

- фарміраванне паняцця аб становішчы частак цела чалавека і жывёлы ў прасторы ў залежнасці ад руху;

- развіццё пачуцця формы і прапорцый;

- выхаванне любові і беражлівых адносін да жывёл, мэтанакіраванасці і

пачуцця ўласнай годнасці праз фарміраванне адэкватнай самаацэнкі.

**Матэрыялы:** альбом для малявання, дошка, аловак, гуаш, каляровыя алоўкі

**Абсталяванне ўрока:** фотаздымкі дамашніх жывёл, выказванні вядомых дзеячаў аб дамашніх жывёлах, карткі-памяткі, вучэбны дапаможнік: М.А.Шкуратава “Выяўленчае мастацтва”,4 клас (с.76-78,87,89-90),мультымедыйная прэзентацыя.

**Від урока:**урок «адкрыцця» новых ведаў

**Формы арганізацыі пазнавальнай дзейнасці**: франтальная.

**Міжпрадметный сувязі:**літаратурнае чытанне, працоўнае навучанне

**Тып урока:**камбінаваны.

**Метады навучання:**тлумачальна-ілюстрацыйны (гутарка, дэманстрацыя, практычная работа)

**ХОД УРОКА**

**1.Арганізацыйны момант.**

Празвінеў ужо званок,

Пачынаецца ўрок.

Будзем дружна працаваць,

Будзем веды набываць.

**2.Актуалізацыя ведаў вучняў.**

-Перад тым, як перайсці да вывучэння новага матэрыялу давайце з вамі паспрабуем ўспомніць:

-Што такое анімалістычны жанр?

**(**Да анімалістычнага жанру адносяцца творы жывапісу, скульптуры, графікі, дэкаратыўна-прыкладнога мастацтва, якія адлюстроўваюць жывёл.) -Як называюць мастакоў, якія ў сваіх творах увасабляюць выявы жывёл?

**(**Такіх мастакоў называюць анімалістамі.)

**3.Аб’яўленне тэмы і задач урока.**

-Для таго, каб правільна адлюстраваць чалавека ці жывёлу, неабходна ведаць суадносіны асобных частак яго фігуры паміж сабой . Сення мы будзем маляваць сюжэтную кампазіцыю “Я з сабакам на прагулцы” і гэтыя веды нам спатрэбяцца.

**4.Уступная гутарка**(суправаджаецца прэзентацыяй)

-Амальу кожнага з нас ёсць свой чацвераногі сябар. Магчыма гэта кошка, сабака, хамячок. Гэты сябар у нашым жыцці мае вялікае значэнне. Ад зносін з ім адчуваеш толькі радасць і задавальненне. А тыя, хто яшчэ марыць аб жыццярадаснай, кахаючай, ласкавай істоце з адданымі вачамі, абавязкова знойдзе яе.

*(Вучні расказваюць аб сваіх дамашніх пітомцах)*

-Хачу прывесці некалькі выказванняў знакамітых людзей пра жывёл:

**«Самыя галоўныя ўрокі ў жыцці – гэта ўрокі дабрыні», -**лічыць сусветна вядомы клоўн, дрэсіроўшчык, стваральнік адзінага ў свеце «Тэатра кошак» - Юрый Куклачоў.

**Бог стварыў кошку для таго, каб у чалавека быў тыгр, якога можна пагладзіць –**сказаў Віктар Гюго.

**Сабака так адданы, што нават не верыш у тое, што чалавек заслугоўвае такой любові -**Ілля Ільф.

**Сабака - гэта адзіная істота на свеце, якая любіць цябе больш, чым сябе -**Джош Біллінгс.

-Шмат ёсць прыкладаў ў літаратуры, дзе героямі твораў станавіліся сабакі.

-Якія творы вы чыталі, дзе героямі з’яўляліся сабакі?

-Руская літаратура дала такія вядомыя, не старэючыя шэдэўры, як:

ТУРГЕНЕЎ Іван Сяргеевіч**– “Муму”**

Чэхаў Антон Паўлавіч**– “Каштанка”**

Купрын Александр Іванавіч**– “Белый пудель”**

Траепольскі Гаўрыіл Мікалаевіч**– “БЕЛЫЙ БИМ ЧЁРНОЕ УХО”**

Аповесць «Белы Бім ...» - гэта аповесць пра гонар і годнасць, пра вернасць і адданасць. «Гэта слова да маленькіх людзей, якія потым будуць дарослымi, слова да дарослых, якія не забыліся, што былі калісьці дзецьмі» - з такімі словамі звярнуўся аўтар да сваіх чытачоў.

У Варонежы паставілі помнік літаратурнаму герою – сабаку з аповесці **«Белы Бім ...»**.

Аўтары помніка Біму - вядомыя варонежскія скульптары Эльза Пак і Іван Дзікун.

**5.Тлумачэнне новай тэмы**

-Знешні выгляд жывёлы, пластыка і рухавасць яе цела залежаць ад будовы шкілета, мускулатуры, знешняга покрыва, прапорцый асобных частак цела. Аднак для таго, каб дакладна выканаць выяву жывёлы, недастаткова анатамічных ведаў. Яшчэ вельмі важна ўмець бачыць, адчуваць і разумець яе прыгажосць і асаблівую пластыку. Каб навучыцца больш рэалістычна і дакладна перадаваць форму і канструкцыю цела розных жывёлін у руху, трэба рабіць эскізы і замалёўкі з натуры.

**а) Работа з падручнікам**

-Звярніце ўвагу на будову (форму і канструкцыю) асобных частак цела жывёліны і ўсёй фігуры (с.77**)**

-Прачытайце рэкамендацыі (с.76) па адлюстраванні жывел. Раскажыце, у якой паслядоўнасці трэба выконваць выяву сабачкі?

-Давайце ўспомнім прапорцыі фігуры чалавека? Чым адрозніваюцца асаблівасці прапорцый дзіцячай фігуры ад прапорцый дарослага чалавека?

-Карыстаючыся ілюстрацыяй падручніка (с.90), раскажыце пра асаблівасці адлюстравання фігуры чалавека ў руху.

**6. Самастойная практычная работа вучняў. а) Падрыхтоўка рабочага месца**

Цяпер хуценька праверце,

Ці вы гатовы працаваць?

Ці ўсе правільна сядзяць?

Як прылады ў вас ляжаць?

-А як на самай справе, правільна размяшчюцца на рабочым стале фарбы, пэндзлі, алоўкі, фламастары і посуд для вады ? І чаму?

(Фарбы, пэндзлі, “непралівайка” для вады павінны размяшчацца пасярэдзіне рабочага стала. Для таго, каб яны не ўпалі выпадкова на падлогу, што з імі магло б адбыцца, калі б яны размяшчаліся на краі парты.)

Праверце адзін у аднаго правільнасць размяшчэння навучальных прыладаў на рабочым стале і калі неабходна перастаўце іх у патрэбным парадку.

**б) Практычная работа з самаправеркай і ўзаемаправеркай.**

-Цяпер прыступім да заключнага акорда - выканання творчай работы.  Сёння мы будзем маляваць кампазіцыю выкарыстоўваючы канструктыўны спосаб у рабоце. Я раздам вам карткі -памяткі на якіх апісана і паказана паслядоўнасць малявання.

Памятка: 1. Спачатку выкарыстаем лінейную схему.

2. З дапамогай прамых ліній пакажам рух.

3. Затым простымі геаметрычнымі фігурамі рысуем часткі цела.

4. І ў самым канцы надаём жывеліне і фігуры чалавека пластыку цела.

Такім чынам, асноўная ўмова, выразнасць і дакладнасць контурнай лініі.  Пажадана выкарыстоўваць тонавы і каляровы кантраст.

**7**. **Фізкультхвілінка (**музычная**)**

**8. Падвядзенне вынікаў, аналіз і ацэнка работ**

Падвядзенне вынікаў працы на ўроку ( аналіз адказаў, аналіз выканання пастаўленых задач, дапушчаных памылак)

**Памятка для аналізу і ацэнкі работ вучняў**

1. Кампаноўка выявы ў фармаце.

2. Раўнавага (раўнамернае размеркаванне элементаў у аб’ёме з улікам іх

памераў, формы, тону і колеру).

3. Гармонія фону і элементаў кампазіцыі.

4.Перадача характэрнага руху;

5. Захоўванне форм і прапорцый частак цела.

**VII. Рэфлексія навучальнай дзейнасці на ўроку.**

Ацаніце самі вашу дзейнасць на ўроку па методыцы “Незавершаных сказаў”.

Сёння я даведаўся (-лася) … Я выконваў (-ла) … Я зразумеў (-ла) … Я навучыўся (-лася) … Я паспрабую … Было цяжка …